བོད་ཀྱི་སྲོལ་རྒྱུན་རོལ་མོ།
བྱམས་པ་བརྩོན་འགྲུས།
རོལ་མོ་ནི་མིའི་རིགས་ཀྱི་འཚོ་བའི་ནང་མེད་དུ་མི་རུང་བའི་ཆ་
ཤས་ཤིག་ཡིན་པས་མི་རིགས་གང་འདྲ་ཞིག་ཡིན་རུང་རང་ཉིད་ཀྱི་འཚོ་
བའི་བདེ་སྡུག་གམ་བསམ་པའི་འདུ་ཤེས་སོགས་རོལ་མོར་བརྟེན་ནས་
མཚོན་པར་བྱེད།
དེའང་ཆོས་རྗེ་ས་པཎ་གྱི་《 རོལ་མོའི་བསྟན་བཅོས་》ལས།
དད་ལྡན་རྣམས་ཀྱི་མཆོད་པ་དང་། །
བཀྲེས་པ་རྣམས་ཀྱི་འཚོ་བ་དང༌། །
ཆགས་ཅན་རྣམས་ཀྱི་ཡིད་གཡོ་བ། །
དེ་ཀུན་རོལ་མོ་མཁས་ལས་བྱུང༌། །
ཞེས་གསུངས་པ་ལྟར། རོལ་ད
་དབྱངས་ལ་ལུས་སེམས་བདེ་བ་
དང་། སེམས་བག་ཡངས་ལ་སྡུག་བསྔལ་སེལ་བ། དགའ་སྤྲོའི་རྣམ་པ་
མཚོན་ཐུབ་པ་སོགས་ཁྱད་ཡོན་དུ་མ་ལྡན།
རོལ་མོ་ནི་འཛམ་གླིང་གི་རྒྱལ་ཁོངས་མི་འདྲ་བ་དང་མི་རིགས་མི་
འདྲ་བའི་བར་གང་གིས་ཀྱང་འགོག་ཏུ་མེད་པར་སྙན་གདངས་ཐད་ཀར་
98

བོད་ཀྱི་སྲོལ་རྒྱུན་རོལ་མོག
རྣ་བར་གོ་ཐུབ་ལ་མཚོན་དོན་བློ་ལ་འཆར་ཐུབ་པ་དང་། ཕན་ཚུན་བར་
ལ་འདུ་ཤེས་མཉམ་བསྲེས་བྱེད་ཐུབ་པའི་འཛམ་གླིང་སྤྱི་སྤྱོད་ཀྱི་སྐད་
ཡིག་ལྟ་བུ་ཞིག་ཡིན།
བོད་ལྗོངས་ནི་གནའ་སྔ་མོ་ཞིག་ནས་གླུ་གར་གྱི་རྒྱ་མཚོ་ཆེན་པོ་
ཞིག་ཡིན་ཞིང་། བོད་རིགས་མི་དམངས་ནི་རང་བཞིན་དྲང་ལ་ཞི་ཞིང་
དུལ་བ། ལྷན་སྐྱེས་ཀྱིས་གླུ་གར་རོལ་དབྱངས་སོགས་ལ་དགའ་ཞིང་།
ལས་རྩོལ་གང་བྱེད་ཀྱང་གཞས་ལེན་པར་དགའ་བས་མི་རིགས་གཞན་
སུ་འདྲ་ཞིག་གིས་བལྟས་ཀྱང་རང་བཞིན་གྱིས་སེམས་ལ་
ལ་དགའ་བདེ་
ལྷང་ལྷང་སྦྱིན་ནུས་པའི་མི་རིགས་ཁྱད་པར་བ་ཞིག་ཡིན།
བོད་མི་རིགས་རང་ཉིད་ལ་རོལ་མོའི་བྱེ་བྲག་ཤིན་ཏུ་མང་ཞིང་།
ཁྱིམ་མཚེས་ རྒྱལ་ཁབ་ གཞན་གྱི་རིག་གནས་ཀྱི་ལེགས་ཆའང་བླངས་
ཡོད། ལྷག་པར་འཕགས་ཡུལ་གྱི་རོལ་མོའི་བྱེ་བྲག་བཅོ་བརྒྱད་དང་།
རོལ་མོའི་བྱེ་བྲག་བཅོ་བརྒྱད་ནི་གར་དང༌། བྲོ། རྔ་བོ་ཆེ། རྫ་རྔ། རྔ་ཕྲན། རྔ་ཆེན་པོ།
འཁར་རྔ། པི་ཝང་རྒྱུད་གཅིག་མ། རྫ་རྔ་ཁ་གཅིག་མ། ལྕགས་ཀྱི་སིལ་ཁྲོལ། འཁར་
བའི་སིལ་ཁྲོལ། པི་ཝང་རྒྱུད་གསུམ་མ། རྔ་མུ་གུནྡ། སིལ་སྙན་གླུ་དབྱངས་བསྟུན་པ།
ཕེག་རྡོབ། རོལ་མོའི་སྒྲ། པི་ཝང་།གླིང་བུ་དང་བཅོ་བརྒྱད་དོ། །
99

སྐོམ་སེལ་བདུད་རྩིའི་ཆུ་རྒྱུན། (༦)
གླུ་དབྱངས་ཀྱི་ངེས་པ་བདུན། གར་གྱི་ཆ་བྱད་དགུ་2ལ་སོགས་
འབྲེལ་ཡོད་ཀྱི་རིག་གཞུང་མ་ཚང་བ་མེད་པ་རིམ་བཞིན་བོད་ལ་དར་
སྤེལ་བྱུང་ཡོད།
དུང་དཀར་ ནི་ སངས་ རྒྱས་ ཆོས་ ལུགས་ ཀྱི་ དགེ་ འདུན་ སྤྱན་
འདྲེན་པའི་ཡོ་བྱད་ཅིག་ཡིན་པས་ཆོས་དུང་ངམ་ཚོགས་དུང་ཞེས་ཀྱང་
གྲགས། བོད་ཀྱི་དགོན་སྡེ་མང་ཆེ་བར་དར།
དུང་ཆེན་ལ་རྒྱུ་དངུལ་དང་། ཏུང་། རག ཟངས་སོགས་སྣ་
ཚོགས་ཡོད། བོད་ཀྱི་དགོན་སྡེ་ཆེ་གྲས་མང་ཆེ་བར་དར། དེ་ནི་སྤྱི་ལོའི་
དུས་རབས་བཅུ་གཅིག་པའི་ནང་བོད་རང་དུ་བཟོ་སྐྲུན་བྱས་པའི་རོལ་
མོའི་གྲས་ཤིག་ཡིན།
རྒྱ་གླིང་ནི་དང་ཐོག་ཕལ་ཆེར་མེས་རྒྱལ་ནང་ཁུལ་ནས་བོད་དུ་
དར། ཀེམ་ཤིང་ཀོང་ཇོ་བོད་དུ་ཕེབས་སྐབས་རོལ་མོའི་བྱེ་བྲག་མི་ཉུང་
གླུ་དབྱངས་ཀྱི་ངེས་པ་བདུན་ནི་དྲུག་སྐྱེས་དང་། དྲང་སྲོང་། ས་འཛིན། བར་མ། ལྔ་
ལྡན། བློ་གསལ། འཁོར་ཉན་ཏེ་བདུན་དང་། དེ་དག་གི་སྒྲ་ནི། རིམ་པ་བཞིན་རྨ་བྱ་
དང་། བ་གླང་། ར། ཁྲུང་ཁྲུང་། ཁུ་བྱུག རྟ། གླང་པོ་ཆེ་དང་བདུན་པོའི་སྐད་ཀྱི་
སྒྲའམ་དབྱངས་ལྟ་བུའོ། །
(༡)གར་གྱི་ཆ་བྱད་དགུ་ནི་གར་འཁྲབ་སྐབས་ཀྱི་ཉམས་འགྱུར་ཏེ་སྒེག་པ་དང་། དཔའ་བ། མི་
སྡུག་པ་ནི་ལུས་ཀྱི་ཉམས་གསུམ། དྲག་ཤུལ་དང་། བཞད་གད་། འཇིགས་རུང་ནི་ངག་གི་
ཉམས་གསུམ། སྙིང་རྗེ་དང་། རྔམ་པ། ཞི་བ་ནི་ཡིད་ཀྱི་ཉམས་གསུམ་མོ། །
100
༣

བོད་ཀྱི་སྲོལ་
བ་ཞིག་མཉམ་འབྱོར་བྱུང་། རྒྱ་གླིང་ཡང་དེ་དུས་བོད་དུ་དར་ཞིང་།
རྗེས་སུ་བོད་རང་ཉིད་ཀྱི་ཁྱད་ཆོས་དང་མཐུན་པའི་བཟོ་བཅོས་ཆེན་པོ་
བཏང་ཡོད།
བརྡ་མ་དང༌། རྒྱ་གླིང་། འཇམ་གླིང༌། རྒྱན་ཆ། ཏམ་བུ་ར་
སོགས་ཀྱི་རོལ་ཆ་ནི་བོད་ཆོས་རྒྱལ་གྱི་གདུང་རྒྱུད་ལ་སྟོད་མངའ་རིས་
ཁུལ་དུ་ཕེབས་ནས་ས་ཁུལ་དེར་མངའ་དབང་བསྒྱུར་བ་ནས་བཟུང་།
དུས་སྐབས་ཤིག་གི་རིང་ཁུལ་དེར་རིག་གནས་སྤྱི་དང་བྱེ་བྲག་གླུ་གར་གྱི་
སྒྱུ་རྩལ་བྱེད་སྒོ་དར་རྒྱས་ཆེན་པོ་བྱུང་བར་གྲགས་ཤིང་། བོད་དུ་འབུད་
རྡུང་དཀྲོལ་བའི་སྲོལ་དར་བ་མ་ཟད། དར་ཁྱབ་ཆེ་ཙམ་བྱུང་ནས་ཕྱིས་
སྡེ་པ་གཙང་བ་དང་རྒྱལ་མཆོག་ལྔ་པ་
་པ་ཆེན་པོའི་དུས་སུ། སྡེ་སྲིད་སངས་
རྒྱས་རྒྱ་མཚོ་སོགས་ཀྱིས་ལ་སྟོད་མངའ་རིས་དང་ལ་དྭགས་གུ་གེ་ནས་
གར་དང་རོལ་མོ་མཁས་པ་མང་པོ་བཀུག་སྟེ་ལྷ་སར་ཆེད་ལས་ཀྱི་གར་པ་
བཙུགས་པ་མ་ཟད། དར་སྤེལ་ཡང་ཆེན་པོ་བྱས། དུས་དེ་ཙམ་ནས་
བཟུང་དབུས་གཙང་ཁུལ་དུ་བསུ་བ་ཆེན་པོ་ཞུ་བ་དང་། སྣེ་ལེན་སྣེ་
འཁྲིད་གཟབ་རྒྱས་ཀྱི་མཛད་སྒོ་ཁག་ལ་བརྡ་མ་རྡུང་བ་དང་རྒྱ་གླིང་
གཏོང་བ། གར་འཁྲབ་པ། གར་གླུའི་མཉམ་གཞས་གཏོང་བ་སོགས་
ཀྱི་སྲོལ་དར། དུས་ཕྱིས་སུ་“ ཡང་ཇིན་” ཞེས་རྒྱུད་མང་གི་རོལ་མོ་དེ་
ཡང་མེས་རྒྱལ་ནང་ཁུལ་ནས་རྡོ་རིང་བསྟན་འཛིན་དཔལ་འབྱོར་གྱིས་
101

སྐོམ་སེལ་བདུད་རྩིའི་ཆུ་རྒྱུན་ (༦)
བོད་དུ་སྤེལ།
རྔ་བོ་ཆེ་དང་། རྫ་རྔ། རྔ་ཕྲན། རྔ་ཆེན་པོ། རྔ་མུ་ཀུནྡ། ཌ་
མ་རུ། བརྡ་མ་སོགས་རྔ་ལ་རྣམ་པ་མི་འདྲ་བའི་རིགས་དེ་དག་ཕལ་
ཆེར་ཆོས་ཕྱོགས་ཀྱི་བྱེད་སྒོ་སོགས་ལ་སྤྱོད་པ་མང་དུ་མཆིས། སྤྱིར་རྔ་
དང་། སྦུབ། དུང་། རྒྱ་གླིང༌། པི་ཝང་། གླིང་བུ་སོགས་རིགས་འདྲ་
མིན་སྣ་ཚོགས་འཛམ་གླིང་ཡུལ་གྲུ་ཀུན་ལ་གནའ་སྔ་མོ་ཞིག་ནས་དར་
ཁྱབ་བྱུང་ཡོད་ལ། བོད་དུའང་པུར་རྒྱལ་ཐོག་མའི་དུས་ནས་རྔ་ནི་བོན་
ཆོས་ཀྱི་ཡོ་བྱད་གལ་ཆེ་བ་ཞིག་ཏུ་གྱུར་ཡོད།
པི་ཝང་ནི་སངས་རྒྱས་ཆོས་ལུགས་ཀྱི་མཆོད་པའི་ཡོ་བྱད་ཅིག་
ཡིན་པ་མ་ཟད། འཇིག་རྟེན་པའི་རྩེ་གར་རོལ་བའི་རོལ་མོ་མཆོག་ཏུ་
གྱུར་པ་ཞིག་ཀྱང་ཡིན། ཕྱིས་རིམ་བཞིན་པི་ཝང་ལ་དཔེ་མཛད་དེ་དུས་
རབས་རིམ་བྱུང་ལ་རྣམ་པ་མི་འདྲ་བའི་རྒྱུད་མང་པི་ཝང་འདྲ་བའི་རོལ་
མོ་སྣ་མང་གསར་བཟོ་བྱས་ནས་བོད་དུ་དར་ཡོད་པ་ནི་ཀུན་གྱི་མཐུན་
སྣང་དུ་གྲུབ། དེ་བཞིན་མཆོད་པའི་ཡོ་བྱད་སྦུབ་ཆལ་དང་། སིལ་སྙན།
མཁར་རྔ་སོགས་ཡོད་ཅིང་། དེ་ལ་ཡང་ཧོར་སྦུབ་དང་། རྒྱ་སྦུབ། བལ་
སྦུབ་ཅེས་རྣམ་པ་མི་འདྲ་བའི་རིགས་ཀྱང་མང་དུ་མཆིས།
102